અત્રે ઉલ્લેખનીય છે કે, વર્ષ-૨૦૧૨ થી ૨૦૧૭ સુધીમાં મોટર વાહન નિરીક્ષક (વર્ગ-ર)ની ગુજરાત જાહેર સેવા આયોગ દ્વારા સીધી ભરતીથી બે વખત ભરતી પ્રક્રિયા યોજવામાં આવી હતી. જેમાં કુલ-૮૮ ઉમેદવારોને આજરોજ ગાંધીનગર ખાતે નિમણૂંકપત્રો એનાયત કરવામાં આવ્યા હતા. આ કાર્યક્રમમાં બંદરો અને વાહન વ્યવહાર વિભાગના નાયબ સચિવ પ્રકાશ મજમુદાર, વાહન વ્યવહાર રાજયમંત્રીના અંગત સચિવ સુધીર ઉપાધ્યાય, બંદરો અને વાહનવ્યવહાર વિભાગના ઉપસચિવ એસ.આર.સોની, વાહન વ્યવહાર આયુકત કચેરીના કર્મયોગીઓ ઉપસ્થિત રહયાં હતા.